ব্র্যাড ডরিফ
ব্র্যাডফোর্ড ক্লড ডরিফ (ইংরেজি: Bradford Claude Dourif; ১৮ মার্চ ১৯৫০) হলেন একজন মার্কিন অভিনেতা। তিনি ওয়ান ফ্লু ওভার দ্য কুকুস নেস্ট চলচ্চিত্রে বিলি বিবিট চরিত্রে অভিনয় করে শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার ও বর্ষসেরা নবীন তারকা বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। ডরিফ অভিনীত অন্যান্য উল্লেখযোগ্য চলচ্চিত্রসমূহ হল ডান (১৯৮৪), মিসিসিপি বার্নিং (১৯৮৮), দ্য লর্ড অব দ্য রিংস: দ্য টু টাওয়ার্স (২০০২), এবং চাইল্ড্‌স প্লে ফ্র্যাঞ্চাইজি। তিনি ডেডউড (২০০৪-২০০৬, ২০১৯) টেলিভিশন ধারাবাহিকে অভিনয় করে একটি প্রাইমটাইম এমি পুরস্কারের মনোনয়ন লাভ করেন।